**Ecouri**

*Daniela Bălăuță*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leagănă-mă cu secunde

Și pe umeri mă sărută

Noaptea-n zi când se ascunde

Cu sprânceana ei căruntă.

Cu privirile de ceară

Ceru-n tâmple îți răsună

Temător ca-ntâia oară

Pasul meu în trup adună-l.

Când va fi ziua spre seară

Îți vei aminti cuminte

Plânsetul meu de vioară

Ce ți-a curs alb pe veșminte.

Din păcatul fără vină

Zburdă ecouri de viață,

Cu albastru de lumină

Fuge noaptea-n dimineață.